stanford-oval/wikipedia huggingface dataset:
Hugo Berghell
Henkilöhistoria

Berghellin vanhemmat olivat nimismies Kristian Berghell ja Maria Josefina Moliis. Hän pääsi ylioppilaaksi 1883 Vaasan ruotsalaisesta lyseosta ja valmistui Helsingin yliopistosta filosofian kandidaatiksi 1889, filosofian lisensiaatiksi 1896 sekä filosofian maisteriksi ja tohtoriksi 1897.
Berghell oli geologina Geologisessa komissionissa. Hän toimi viimeksi valtiongeologina 1893–1922.
Berghell teki maa- ja kallioperän kartoituksia eri puolilla Suomea Turun saaristosta ja Karjalan kannakselta aina Lappiin saakka. Vuonna 1913 Lappajärvellä huvilan omistanut filosofian maisteri Evald Odenwall (1873–1965) kiinnitti Berghellin huomiota huvilansa lähiympäristön moreenissa esiintyneisiin kärnäiittilohkareisiin. Berghell alkoi tutkia asiaa ja hän löysi lisää kärnäiittilohkareita Lappajärven saarista sekä tutki myös kärnäiittipaljastumia Vartijasaaressa ja Kärnänsaaren pohjoisosassa. Berghell piti kärnäiittiä Suomen nuorimpana kivilajina mutta hän otaksui kivilajin syntyneen tulivuoren purkauksessa eikä meteoriitin törmäyksen seurauksena. Berghell oli kiinnostunut myös Vimpelin Puskalankallion eli Puurokallion myhkygraniittiesiintymästä, jonka geologi Aarne Laitakari löysi 1914. Hän kävi tutustumassa esiintymään kesällä 1919 yhdessä Geologisessa komissionin johtajan J. J. Sederholmin kanssa.
Hugo Berghell oli naimisissa vuodesta 1901 Mimmi Knaapin kanssa. Vuorineuvos Helge Berghell (1906–1995) oli heidän poikansa. Hugo Berghell kuoli 1922 58-vuotiaana ja hänet on haudattu Hietaniemen hautausmaalle Helsinkiin.
Julkaisuja

Bidrag till kännedomen om södra Finlands kvartära nivåförändringar, väitöskirja. Helsingfors 1896
Lavansaari. Finlands geologiska undersökning N:o 29. Geol. kommissionen, Helsingfors 1896
Säkkijärvi. Finlands geologiska undersökning N:o 28. Geol. kommissionen, Helsingfors 1896
Mohla. Finlands geologiska undersökning N:o 34. Geol. kommissionen, Helsingfors 1899
Pyhäjärvi. Finlands geologiska undersökning N:o 37. Geol. kommissionen, Helsingfors 1900
Rautus. Finlands geologiska undersökning N:o 36. Geol. kommissionen, Helsingfors 1900
Punkaharju. Suomen matkailijayhdistys, Helsinki 1906
Då jag var Hindenburg: ett Wasaminne från krigsåret 1915. Helsingfors 1921
Über den Quarzit von Kallinkangas, seine Wellenfurchen und Torckenrisse. Bulletin de la Commission géologique de Finlande 59. Geologiska kommissionen i Finland, Helsingfors 1923
Aiheesta muualla

Hugo Berghellin valokuvia GTK:n Hakku-palvelussa
IHF Super Globe

| IHF Super Globe |
| --- | --- |

Laji:  käsipallo
Perustettu:  1997
Joukkueita:  12
Hallitseva mestari:   KC Veszprém
Eniten mestaruuksia:   FC Barcelona (5)
IHF Super Globe on käsipalloturnaus johon osallistuvat maanosien seurajoukkueet, jotka ovat voittaneet edellisen kauden oman maanosansa seurajoukkueiden mestaruuden. Eniten mestaruuksia on espanjalaisilla FC Barcelonalla jolla on 3 mestaruutta.
Loppuottelut

| Kausi | Voittaja | Tulos | 2>  sija | Kaupunki |
| --- | --- | --- | --- | --- |
| 1997 | CB Cantabria  | 30–29 |  Drammen HK | Wien |
| 2002 | Al Sadd  | Ei pudotuspelejä | SC Magdeburg  | Doha |
| 2007 | BM Ciudad Real  | Ei pudotuspelejä | El Ahli  | Kairo |
| 2010 | BM Ciudad Real  | 30–25 | Al Sadd  | Doha |
| 2011 | THW Kiel  | 28–25 | BM Ciudad Real  | Doha |
| 2012 | BM Atletico de Madrid  | 28–23 | THW Kiel  | Doha |
| 2013 | FC Barcelona  | 27–25 | HSV Hamburg  | Doha |
| 2014 | FC Barcelona  | 27–25 | Al Sad  | Doha |
| 2015 | Füchse Berlin   | 28–27 (ja) | MKB Veszprém  | Doha |
| 2016 | Füchse Berlin   | 29–28 | Paris Saint-Germain  | Doha |
| 2017 | FC Barcelona  | 29–25 | Füchse Berlin  | Doha |
| 2018 | FC Barcelona  | 29–24 | Füchse Berlin  | Doha |
| 2019 | FC Barcelona  | 34–32 | THW Kiel  | Dammam |
| 2021 | SC Magdeburg  | 33–28 | FC Barcelona  | Jedda |
| 2022 | SC Magdeburg  | 41–39 (ja) | FC Barcelona  | Dammam |
| 2023 | SC Magdeburg  | 34–32 (ja) | Füchse Berlin  | Dammam |
| 2024 | KC Veszprém  | 34–33 (ja) | SC Magdeburg  | Egyptin uusi pääkaupunki |
IGMP

| TCP/IP-pino |
| --- | --- |
sovelluskerros sovelluskerros: BGP · DHCP · DNS · ESMTP · FTP · HTTP · IMAP · IRC · LDAP · MGCP · NNTP · NTP · POP3 · RPC · RTP · RTSP · SIP · SMTP · SNMP · SOCKS · SSH · Telnet · TLS/SSL · XMPP  ·  (..lisää..)
kuljetuskerros kuljetuskerros: TCP · UDP · QUIC · DCCP · SCTP · RSVP · RIP · ECN
verkkokerros verkkokerros: IP (IPv4 ja IPv6) · ICMP (ICMPv6) · IGMP · IPsec
siirtoyhteyskerros: ARP · IS-IS · NDP · OSPF · L2TP · PPP
fyysinen kerros
IGMP (lyhenne sanoista Internet Group Management Protocol) on TCP/IP-pinon protokolla, joka mahdollistaa multicast-ryhmän jäsenten löytämisen. IPv4-protokolla käyttää IGMP:tä, kun taas IPv6-protokolla käyttää Multicast Listener Discovery (MLD)-protokollaa.
IGMP toimii reitittimien ja isäntäkoneiden välillä. Protokollaa tukevat kytkimet voivat hyödyntää sitä.[lähde? ]
IGMP:stä on neljä eri versiota:
IGMP v0
IGMP v1
IGMP v2
IGMP v3
Standardit

RFC 966
RFC 988
RFC 1054
RFC 1112
RFC 1122
RFC 1700
RFC 1812
RFC 2113
RFC 2236
RFC 3376
Hiilimäen seisake

Hiilimäen seisake (lyh. Hlm) on lakkautettu rautatieliikennepaikka liikenteeltä suljetulla rataosalla Pori–Haapamäki Pomarkussa.
Hiilimäen liikennepaikka avattiin muutama vuosi radan valmistumisen jälkeen 10. helmikuuta 1935. Laiturirakennuksena oli ainoastaan pieni puurakenteinen koppi. Seisake muutettiin miehittämättömäksi jo 15. marraskuuta 1939 ja tavaraliikenne loppui 1967. Henkilöliikenne lakkautettiin 31. toukokuuta 1970 ja koko liikennepaikka 23. toukokuuta 1971. Rata suljettiin Porin Ruosniemen ja Kankaanpään väliltä vuonna 1985, mutta pääraide on edelleen jäljellä.
Aiheesta muualla

Vaunut.org: Kuva Hiilimäen liikennepaikalta
Huumorirock

Huumorirock on rockin tyylisuuntaus, jossa pyritään viihdyttämään katselijoita ja kuuntelijoita humoristisilla sanoituksilla ja lava-show'lla. Toisin kuin monien muiden musiikin lajien, huumorirockin koomisuus on tahallista. Yleensä huumorirock on humoristista sekä musiikillisesti että sanoituksiltaan. Sanoitukset voivat olla melko yksinkertaisia, mutta myös tehdä hienostuneesti pilaa erilaisista rock-maailman kliseistä sekä yhteiskunnan ongelmista.
Suomalaisia huumorirockyhtyeitä ovat muun muassa Raggars, Sleepy Sleepers, Hullujussi, Eläkeläiset, Turo's Hevi Gee, Rehupiikles, Lapinlahden Linnut, Kontra ja Halavatun papat. Tietyssä määrin ryhmään kuuluvat myös Klamydia ja Fuckin' Hippies.
Kansainvälisesti tunnetuin huumorirock-artisti on todennäköisesti "Weird Al" Yankovic ja tunnetuin kansainvälinen huumorirock yhtye on Tenacious D. Yksi ensimmäisiä merkittäviä tyylilajin edustajia oli Frank Zappa.
Hietanen (Ruovesi)

| Hietanen |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°57′31″N, 24°19′19″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ruoveden alue (35.33)
Laskuoja:  oja Moisionjärveen 
Järvinumero:  35.338.1.005
Mittaustietoja
Pinnankorkeus:  113,2 m  
Rantaviiva:  7,71 km  
Pinta-ala:  58,174 ha  
Saaria:  4 
 fiHietanen 
Hietanen  on Pirkanmaalla Ruovedellä Ylä-Väärin kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 58 hehtaaria ja se on 1,7 kilometriä pitkä ja 650 metriä leveä. Järvellä on kartan mukaan 4 saarta. Sen rantaviivan pituus on 7,7 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Tuhrusojan valuma-alueeseen (35.338) se kuuluu. Järven vedenpinnan korkeus on 113,2 metriä mpy.
Hujabambut

| Hujabambut |
| --- | --- |
 Kuitubambu (Bambusa bambos)
Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Lahko::  Poales
Heimo::  Heinäkasvit Poaceae
Alaheimo::  Bambut Bambusoideae
Tribus::  Bambut Bambuseae
Suku::  Hujabambut Bambusa  Schreb.
Katso myös
   Hujabambut Wikispeciesissä   Hujabambut Commonsissa 
Infobox OKVirheellinen NIMI-arvo: 
Hujabambut eli kimppubambut (Bambusa) on heinäkasveihin kuuluva kasvisuku, joka on bambujen alaheimon ja tribuksen tyyppisuku. Hujabambut ovat heiniksi erityisen kookkaita, ne kasvavat helposti 10–15 metriä korkeiksi. Hujabambujen suvussa on 154 lajia, joita esiintyy alkuperäisenä trooppisessa Aasiassa ja Australiassa. Tulokaslajeina niitä esiintyy myös monissa Afrikan ja Amerikan maissa.
Lajeja

kuitubambu (Bambusa bambos)
nikamabambu (Bambusa ventricosa)
paperibambu (Bambusa vulgaris)
Aiheesta muualla

Suomen Lajitietokeskus: Hujabambut – Bambusa
Finto: Kassu – Kasvien suomenkieliset nimet: Bambusa
ITIS: Bambusa (englanniksi)
Global Biodiversity Information Facility (GBIF): Bambusa (englanniksi)
Flora of China: Bambusa (englanniksi)
Hyvinkään kaupungintalo

| Hyvinkään kaupungintalo |
| --- | --- |
 Hyvinkään kaupungintalo entisen villatehtaan kiinteistössä.
Osoite:  Kankurinkatu 4-6
Sijainti:  Hyvinkää
Valmistumisvuosi:  1900-luvun alku, uudistettu 2010-luvun alussa
Omistaja:  Hyvinkään kaupunki
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hyvinkään kaupungintalo sijaitsee Hyvinkään Tehtaan kaupunginosassa Hyvinkään entisen villatehtaan tiloissa. Kaupungintalo on sijainnut osoitteessa Kankurinkatu 4-6 vuodesta 2011 alkaen.
2010-luvun alkuun asti Hyvinkään kaupungintalo sijaitsi kaupungin ydinkeskustassa osoitteessa Kutomokatu 1, mutta sen vuonna 1978 valmistunut rakennus purettiin kauppakeskus Willan rakentamisen yhteydessä. Kaupungintalon vaihtaessa paikkaa myös sen edessä sijainneet Eila Karailan suunnittelemat suihkulähteet siirrettiin uuteen paikkaan uuden kaupungintalon edustalle. Uuteen kaupungintaloon siirrettiin myös 1980-luvulla toimintansa lopettaneessa Arena-elokuvateatterissa sijainneita Jalmari Ruokokosken alkuperäisiä piirustuksia.
Kaupungintalon aulassa on vuonna 2011 valmistunut Kaarina Kaikkosen teos Kohti uutta huomista.
Huikko (Tuusula)

Huikko on kylä Tuusulassa noin kolme kilometriä Jokelasta etelään pääradan ja Jokelantien varrella. Kylässä sijaitsee Jokelan Valu Oy.
Huikossa on ollut myös rautatieseisake (lyh. Hui), joka lakkautettiin 27. toukokuuta 1990. Paikalla sijaitsi tasoristeys vielä 2000-luvun alkuun asti.
Aiheesta muualla

Jokelan Valu Oy (Arkistoitu – Internet Archive)
Kuvia Vaunut.org -sivustolla
Huikon seisakkeella pysähtyneet junat

H (Helsinki-Riihimäki)
T (Helsinki-Riihimäki)
Tuusulan kylät
| --- | --- |
Suuret taajamat:   Hyrylä  Jokela  Kellokoski 
Pienet taajamat:   Huikko  Jäniksenlinna  Kirkonkylä  Lahela  Myllykylä  Nahkela  Paijala  Riihikallio  Ruotsinkylä  Ruskela  Rusutjärvi  Savikulma  Siippoo  Vanhakylä
Hyvinkään baptistilähetys

| Hyvinkään Baptistilähetys |
| --- | --- |
Suuntautuminen:  Baptismi
Kirkkokunta:  itsenäinen
Perustettu:  2000
Aiheesta muualla
Sivusto
Infobox OKNimi-testi OK: 
Hyvinkään Baptistilähetys on vuonna 2000 perustettu hyvinkääläinen baptistiseurakunta. Seurakunta on itsenäinen ja paikallisjohtoinen. Seurakunta toimii Hyvinkäällä sekä sen lähiympäristössä. Seurakunnan toiminta alkoi perustajajäsenten evankeliointi- ja opetustyöstä paikkakunnalla. Seurakunta järjestäytyi vuonna 2000 ja se on rekisteröity 28. elokuuta 2000. Seurakunnan toimintaan kuuluvat muun muassa viikottaiset raamattupiirit sekä rukouskokoukset. Seurakunta on tehnyt työtä alkoholistien, syrjäytyneiden ja yksinäisten ihmisten parissa.
Inari (ravintola)

| Inari |
| --- | --- |
Sijainti:  Punavuori, Helsinki, Suomi
Koordinaatit:  60°09′45″N 24°56′10″E﻿ / ﻿60.1624°N 24.9362°E﻿ / 60.1624; 24.9362
Rakennustyyppi:  Ravintola
Valmistumisvuosi:  2018
 fiInari 
  
Inari on Helsingissä Albertinkadulla sijaitseva ravintola. Se avautui kesällä 2018, ja sitä pitää ravintoloitsija-kokki Kim Mikkola. Ravintolan toinen omistaja Johan Borgar on aiemmin työskennellyt Chef & Sommelier -ravintolassa. Inarin annoksissa yhdistellään suomalaisia ja aasialaisia raaka-aineita ja tekniikkoja. Ravintolan nimi viittaa japanilaiseen tarustoon, jossa Inari on riisin, hedelmällisyyden ja yleisen hyvän henki. Inarille myönnettiin helmikuussa 2020 yksi Michelin-tähti. Saman vuoden maaliskuussa ravintola saavutti kolmannen sijan ruoka-alan ammattilaisten Suomen 50 parasta ravintolaa -äänestyksessä.
Ravintoloitsija Kim Mikkola sulki Inarin 2022. Ravintola avataan Mikkolan mukaan tulevaisuudessa uudestaan toiseen paikkaan.
Vuoden 2022 loppupuolella Mikkola pyöritti Tallinnassa popup-ravintolaa KIM x KAI. Maaliskuussa 2023 Mikkola avasi Tallinnaan ravintolan Kampai By Kim Mikkola. Kampai by Kim Mikkola -ravintolan  omistaja on virolainen liikemies Indrek Kasela.
Inaki Gomez

| Mitalit> Maa:  Kanada.Miesten yleisurheilu.Pan-Amerikan kisat  | Mitalit> Maa:  Kanada.Miesten yleisurheilu.Pan-Amerikan kisat  | Mitalit> Maa:  Kanada.Miesten yleisurheilu.Pan-Amerikan kisat  | Maa:  Kanada> Miesten yleisurheilu. |
| --- | --- | --- | --- |
|  Hopeaa | Toronto 2015 | 20 km kävely |  |
| Universiadit  | Universiadit  | Universiadit  |  |
|  Pronssia | Kazan 2013 | 20 km kävely joukkuekilpailu |  |
Iñaki Gomez-Goroztieta (s. 16. tammikuuta 1988 México, Meksiko) on meksikolaissyntyinen kanadalainen kilpakävelijä. Gomez kilpailee 20 kilometrin kävelyssä, jossa hänen ennätyksensä on vuonna 2014 Taicangissa tehty 1.20.18. 172 senttimetriä pitkä ja 60 kilogrammaa painava Gomez edustaa Racewalk West-seuraa.
Gomez osallistui vuoden 2012 kesäolympialaisiin Lontoossa ollen 20 kilometrin kilpailussa 13:s. Hän kilpaili myös vuoden 2013 MM-kilpailuissa Moskovassa sijoittuen samalla matkalla sijalle kahdeksan. Vuoden 2013 kesäuniversiadeista Kazanista Gomez saavutti pronssia 20 kilometrin kävelyn joukkuekilpailusta. Henkilökohtaisessa kilpailussa hän oli kanadalaisista parhaana viides, kun kaikkien ajat laskettiin yhteen joukkuekilpailun tuloksen saamiseksi. Vuoden 2015 Pan-Amerikan kisoista Torontosta Gomez saavutti hopeaa 20 kilometriltä. Vuoden 2015 MM-kilpailuissa hän oli neljästoista 20 kilometrillä.
Käännös suomeksi
Insuliinireseptorisubstraatti 1

IInsuliinireseptorisubstraatti 1 -proteiinin rakenne
Insuliinireseptorisubstraatti 1 (IRS-1) on proteiini joka liittyy lihassolujen sisäiseen insuliiniaineenvaihduntaan. Sen toimintaa aktivoi insuliinireseptori, jonka jälkeen se aktivoi glukoosinsiirtäjiä, glykolyysiä (sokerin muuntoa solujen polttoaineeksi) ja Glykogeenisyntaasikinaasi-3-proteiinin ilmenemistä.
Huumo

| Huumo |
| --- | --- |
Kaupunki:  Seinäjoki
Suuralue:  Ruuhikoski
Koordinaatit:  62°48′32″N, 22°57′00″E
Väkiluku:  864
Lähialueet:   Veneskoski 
 fiHuumo 
Huumo  on Seinäjoen Ruuhikosken alueella sijaitseva kaupunginosa ja asuinalue. Vuoden 2022 lopussa Huumon alueella asui 864 asukasta. Huumo on Keski-Nurmon alueen vanhimpia alueita ja Huumon tila tunnetaan jo vuodelta 1561. Muuta alueen kantatilat on perustettu 1600- ja 1700-luvuilla.
Huillichen kieli

| Huilliche |
| --- | --- |
 kielen puhuma-alue
Tiedot
Alue:   Chile
Virallinen kieli:  –
Puhujia:  2000
Sija:  ei 100 suurimman joukossa
Kielitieteellinen luokitus
Kielikunta:  Araukaanilaiset kielet
ISO 639-3:  huh
 Ohje 
Huilliche on araukaanilaisiin kieliin kuuluva kieli, jota puhutaan Chilen keskiosissa. Sen ainoa tunnettu sukulaiskieli on mapudungun. Vuonna 2010 kielellä arvioitiin olevan 2000 puhujaa ja kielen katsotaan olevan erittäin uhanalainen.
Kielellä ei ole kirjoitettua muotoa.
Fonologia > Konsonantit

|  | Labiaali | Dentaali | Alveolaari | Retrofleksi | Palataali | Velaari | Glottaali |
| --- | --- | --- | --- | --- | --- | --- | --- |
| Nasaali | m | n̪ | n |  | ɲ | ŋ |  |
| Klusiili | p | t̪ | t |  |  | k | g |  |
| Affrikaatta |  |  | ts | tʂ | tʃ |  |  |
| Frikatiivi | f | v | θ | ð | s | ʂ | ʃ |  | h |
| Lateraali |  |  | l | ɭ | ʎ |  |  |
| Tremulantti |  |  | r ~ ɹ |  |  |  |  |
| Puolivokaali | w |  |  |  | j |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i | ɨ | u |
| Puoliavoin | e |  | o |
| Avoin |  | a |  |
Lähde:
Jalle Stoor

| Jalle Stoor> Henkilötiedot |
| --- | --- |
Syntynyt: 1990 Espoo
Kansalaisuus:  Suomi
Frisbeegolfaaja
Ura
Ammattilaisuran alku:  2007
Voitot:  13
Muut saavutukset:  Suomenmestaruus 2014
Tämänhetkinen rating:  1017 (heinäkuu 2020)
Korkein rating:  1027
Palkintorahat:  37 328,77 $
Jalle Stoor (s. 1990 Espoo) on suomalainen frisbeegolfin pelaaja, joka voitti Suomen mestaruuden avoimessa sarjassa vuonna 2014. Tätä ennen hän oli sijoittunut kolmanneksi vuosina 2012–2013.
Hugo Alnefelt

| Hugo Alnefelt> Henkilötiedot |
| --- | --- |
Syntynyt: 4. kesäkuuta 2001 (ikä 23) Danderyd, Ruotsi
Kansalaisuus:   Ruotsi
Jääkiekkoilija
Pelipaikka:  maalivahti
Hanska:  vasen
Pituus:  191 cm
Paino:  85 kg
Pelaajaura
Pääsarjaura:  2019–
Aik. seurat:  HV71 (SHL)
NHL-varaus:  71. varaus, 2019 Tampa Bay Lightning
Hugo Alnefelt (s. 4. kesäkuuta 2001 Danderyd, Ruotsi) on ruotsalainen jääkiekkomaalivahti.
Ura > Seuraura

Alnefelt on SDE HF:n kasvatti. Hän siirtyi juniorina sittemmin IFK Täbyyn. Kaudeksi 2016–2017 Alnefelt siirtyi AIK IF:n junioreihin. Hän torjui samalla kaudella Stockholm Nordin joukkueen TV-Puckenin kultaan. Alnefeltillä oli turnauksen paras torjuntaprosentti (95,5%) ja päästettyjen maalien keskiarvo (0.66). Hänet valittiin turnauksen parhaaksi maalivahdiksi. Kaudeksi 2017–2018 Alnefelt siirtyi HV71:n J18-junioreihin. Hän pelasi kauden aikana myös neljä ottelua seuran J20-junioreissa. Vain 16-vuotias Alnefelt puki myös yhteen SHL:n pudotuspeliotteluun, mutta hän jäi kuitenkin ilman peliaikaa. Kauden 2018–2019 Alnefelt pelasi suurimmaksi osaksi HV71:n J20-junioreissa, joita hän edusti myös Junior Club World Cupissa, joka päättyi hopeaan. Alnefelt puki kauden aikana myös yhteen SHL:n runkosarja- että playoff-otteluun, mutta hän jäi kuitenkin ilman peliaikaa.
Tampa Bay Lightning varasi Alnefeltin kolmannella kierroksella 71. pelaajana NHL:n varaustilaisuudessa 2019. Kaudella 2019–2020 hän debytoi HV71:n SHL-joukkueen maalinsuulla. Alnefelt teki SHL-debyyttinsä runkosarjan neljännellä kierroksella 21. syyskuuta 2019 Leksands IF:ää vastaan. Hän torjui HV71:n 2–1-voittoon päättyneessä ottelussa varsinaisella peliajalla ja jatkoajalla 29 kertaa. Alnefelt torjui myös Leksandin kaikki kolme yritystä voittomaalikilpailussa. Neljä päivää myöhemmin hän teki HV71:n kanssa kaksivuotisen SHL-sopimuksen. Alnefelt pelasi tulokaskautensa aikana pääasiassa Jonas Gunnarssonin kakkosmaalivahtina kaikkiaan 18 runkosarjaottelua torjuen kymmenen voittoa.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Tšekki 2020 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Ruotsi 2019 | jääkiekko |  |
| Hlinka Gretzky Cup  | Hlinka Gretzky Cup  | Hlinka Gretzky Cup  |  |
|  Hopeaa | Edmonton 2018 | jääkiekko |  |
Alnefelt pelasi alle 20-vuotiaiden MM-kilpailuissa vuosina 2020 ja 2021, joista ensimmäinen turnaus päättyi pronssiin. Puolivälieräottelussa turnauksen isäntäjoukkue Tšekkiä vastaan hän torjui Ruotsille nollapelin lukemin 5–0 sekä välieräpaikan. Alnefelt torjui ottelussa 23 kertaa. Hänet valittiin joukkueensa ottelun parhaaksi pelaajaksi.
Alnefelt pelasi myös alle 18-vuotiaiden MM-kilpailuissa vuonna 2019, jolloin hän voitti maailmanmestaruuden. Valmennus valitsi Alnefeltin Ruotsin turnauksen yhdeksi kolmesta parhaasta pelaajasta. Hänet valittiin sekä Yhdysvaltoja ja Venäjää vastaan pelattujen alkulohkon otteluiden että Tšekkiä vastaan pelatun puolivälieräottelun ja Venäjää vastaan pelatun finaaliottelun päätteeksi joukkueensa ottelun parhaaksi pelaajaksi. Alnefelt pelasi myös alle 18-vuotiaiden Hlinka Gretzky Cupissa vuonna 2018, jolloin hän voitti hopeaa. Alnefelt pelasi myös World U-17 Hockey Challengessa vuonna 2017. Yhteensä hän on pelannut 13 nuorten ja 21 poikien maaottelua.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2019 | U18 | 5 | 4 | 1 | 305 | 14 | 1 | 2.75 | 92,1 |
| 2020 | JMM | 6 | 5 | 1 | 368 | 13 | 1 | 2.12 | 92,4 |
| 2021 | JMM | 4 | 2 | 2 | 204 | 8 | 1 | 2.36 | 90,2 |
Insecticon

| Insecticonit> Henkilötiedot |
| --- | --- |
Koko nimi:  Insecticonit
Ryhmäsidokset:  Decepticonit
Insecticonit ovat kuvitteellisia hyönteisiksi muuntautuvia Decepticoneja Transformers-universumissa.
The Transformers

Insecticonit ovat Insecticonien vartiomiehiä, jotka ovat myös ahnaita metallinsyöjiä. Kolme heistä: Bombshell, Shrapnel ja Kickback olivat osa Decepticon-alus Nemesiksen miehistöä sen tehdessä pakkolaskun Maahan 4 miljoonaa vuotta sitten.
The Transformers > The Transformers: The Movie

Elokuvassa The Transformers: The Movie Insecticonit haavoittuvat pahasti Autobot Cityyn tehdyssä hyökkäyksessä. Heidät jätetään paluumatkalla Cybertroniin avaruuteen leijumaan Thundercrackerin, Skywarpin ja Megatronin ohella. Mutta Unicron rakentaa heistä Galvatronille Sweepeiksi kutsuttuja sotilaita.
The Transformers > Jäsenet > Tavalliset

Bombshell: Muuntautuu japanilaiseksi sarvikuonokkaaksi (Trypoxylus dichotomus). Bombshellillä on kyky alistaa muita transformereita orjikseen ampumalla heidän päähänsä mielenhallintaa ohjaavan laitteen.
Shrapnel: Muuntautuu kampasarviseksi.
Kickback: Muuntautuu heinäsirkaksi.
The Transformers > Jäsenet > Vain sarjakuvissa ja leluina ilmestyneet

Venom: Muuntautuu laulukaskaaksi.
Barrage: Muuntautuu japanilaiseksi sarvikuonokkaaksi.
Chopshop: Muuntautuu kampasarviseksi.
Ransack: Muuntautuu heinäsirkaksi.
Transformers: Energon

Transformers: Energonissa Insecticonit ovat yksi Alpha Q:n luomien, mutta Megatronin orjuuttamien Terrorconien ryhmistä.
Transformers: Kaatuneiden kosto

Elokuvassa Transformers: Kaatuneiden kosto esiintyy yksi ainut pienikokoinen Insecticon, joka löytää Samin ja Mikaelan piileskelemässä yhdessä egyptiläisen kylän rakennuksessa. Sam tappaa Insecticonin, mutta se ehtii hälyttää Starscreamin ja Scrapperin paikalle.
Aligned-jatkumo > The Covenant of Primus

Kirjan Transformers: The Covenant of Primus mukaan Insecticonit olivat harvoja Predaconien sukupuuton jälkeen syntyneitä petomaisia transformereita.
Aligned-jatkumo > Fall of Cybertron

Videopelissä Transformers: Fall of Cybertron Insecticonit olivat kehittyneet Shockwaven tekemien kokeiden seurauksena. Kolme niistä olivat muita älykkäämpiä: Sharpshot, Kickback ja Hardshell. Ja ne taistelivat Dinobotteja vastaan.